Държавен вестник, бр. 94, 2014 г., стр. 15

БРОЙ  94	
Д Ъ Р Ж А В Е Н  В Е С Т Н И К 	
СТР.  15  
2. разходите, определени за услугата по 
защита от вредното въздействие на водите, 
включват всички направени преки разходи и 
пропорционален дял от разходите, които са 
общи за „Напоителни системи“ – ЕАД, като 
такива за помощни и управленско-админи­
стративни дейности;
3. разходите за инвестиции за доставка на 
транспортна и друга механизация, свързана с 
изпълнение на задълженията на „Напоител­
ни системи“ – ЕАД, по Договора, трябва да 
бъдат планирани и мотивирани заедно с про­
цедурата по чл. 10, ал. 3, без да се включват 
в общата сума за компенсацията; сумата на 
годишния размер на компенсацията и разхо­
дите за инвестиции не може да надвишава 
15 милиона евро;
4. за отчитане на разходите за амортизация, 
пряко свързани с предоставянето на общест­
вената услуга, „Напоителни системи“ – ЕАД, 
изготвя Амортизационен план за срока на 
договора, като в него се посочват: видът на 
актива, дейност, по която се използва (пред­
назначение), балансова/отчетна стойност или 
цена на придобиване и годишна амортизаци­
онна норма; за срока на договора не се до­
пуска преоценка на съществуващите активи, 
използвани за предоставяне на дейностите 
по Договора.
(2) Приходите включват всички приходи, 
получени от услугата от общ икономически 
интерес. 
(3) При условие че „Напоителни систе­
ми“ – ЕАД, притежава специални или изклю­
чителни права, свързани с дейности, различни 
от услугата от общ икономически интерес, 
за която помощта е предоставена, които 
генерират печалба, надвишаваща разумната 
печалба, или се ползва от други предимства, 
предоставени от държавата, то тези приходи 
следва да бъдат включени в неговия приход, 
независимо от класифицирането им за целите 
на чл. 107 от Договора за функционирането 
на Европейския съюз. Комисията по § 4б от 
преходните и заключителните разпоредби на 
Закона за водите, наричана по-нататък „Ко­
мисията“, може да реши печалбата от тези 
дейности да бъде прехвърлена изцяло или 
частично за финансирането на услугата от 
общ икономически интерес.
Чл. 15. За гарантиране на прозрачност 
и проследимост на разходваните средства 
за обществената услуга „Напоителни сис­
теми“ – ЕАД, води разделно аналитично 
счетоводство по елементи на разходите и по 
дейности съгласно чл. 9.
Чл. 16. „Напоителни системи“ – ЕАД, из­
готвя месечни отчети съгласно приложение 
№ 3 със съответните разшифровки и заверени 
копия на цялата първична документация и ги 
представя на областните дирекции „Земеде­
лие“ за одобрение.
Чл. 17. (1) На базата на месечните отчети 
по клонове „Напоителни системи“ – ЕАД, из­
готвя обобщени тримесечни отчети и годишен 
отчет за разходите, свързани с дейността по 
защита от вредното въздействие на водите, 
съгласно приложение № 4 и ги предоставя на 
Министерството на земеделието и храните.
(2) Годишният отчет за направените раз­
ходи при извършване на обществената услуга 
за защита от вредното въздействие на водите 
за предходната година заедно с необходимите 
доказателства се представят до 31 март на 
текущата година на Комисията и се прове­
ряват от одитор на основание § 4б, ал. 2 от 
преходните и заключителните разпоредби на 
Закона за водите. 
(3) Одиторът по ал. 2 се определя при ус­
ловията и по реда на Закона за обществените 
поръчки. Обхватът на одита се определя с 
договора за възлагане на одита от Министер­
ството на земеделието и храните.
Чл. 18. (1) В срок три месеца от подаване 
на годишния отчет Комисията по § 4б от 
преходните и заключителните разпоредби 
на Закона за водите се произнася с решение 
относно:
1. наличие на несправедлива финансова те­
жест от извършването на обществената услуга;
2. размера на компенсацията, дължима на 
„Напоителни системи“ – ЕАД;
3. разликата между получените авансови 
средства и дължимата компенсация. 
(2) Наличие на несправедлива финансова 
тежест от извършването на обществената 
услуга е изпълнение на задълженията на 
„Напоителни системи“ – ЕАД, по Договора и 
обхваща извършената и приета от контроли­
ращите органи на Министерството на земе­
делието и храните работа съгласно отчетите 
по чл. 16 и 17.
Чл. 19. (1) Размерът на компенсацията за 
отчетната година покрива нетните разходи 
на „Напоителни системи“ – ЕАД, за общест­
вената услуга, разходите за инвестиции, ако 
са направени такива, и норма на печалба по 
чл. 6 до пет на сто от нетните разходи. В тях 
не могат да се отчитат възстановими данъ­
ци – ДДС, акцизи и др.
(2) Нетните разходи на „Напоителни сис­
теми“ – ЕАД, включват всички отчетени 
и одитирани разходи по изпълнение на 
обществената услуга съгласно принципите 
по чл. 14 и представения годишен отчет 
на „Напоителни системи“ – ЕАД, съгласно 
разделното осчетоводяване на разходите за 
дейностите за защита от вредното въздействие 
от водите, намалени с приходите, които са 
получени от обществената услуга, съгласно  
приложение № 5.
(3) Разходите, общи за „Напоителни систе­
ми“ – ЕАД, като за помощни и управленско-
административни дейности, които са отнесени